Ayazkól

Ayazkól — Sultan Ways tawlarınıń shıǵıs etegindegi kól. Ayaz qorǵan biyikligi (170 m) hám Kókshe biyikligi (169 m) aralıǵında. Tolıq biyikligi 91 m. Tórtkúl hám Ellikqala rayonlarınan qaytqan salma suwları esabına 80-jıllardıń baslarında payda bolǵan. Uzınlıǵı. 20–25 km, eni 4 km, ortasha shuqırlıǵı1,5–2 m. Qırǵaqları hám kóldiń bir bólegi qamıszarlar menen bánt. Suwı tınıq, minerallasıw dárejesi 1 l suwda ortasha 10–12 g hám onnan artıq. Balıqshılıqta paydalanıladı. Ádebiyatlar ÓzME. Birinshi tom. Tashkent, 2000-jıl